Rikunarita-ORG/Wikinium huggingface dataset:
# Tony Abbott

| The Honourable Tony Abbott MP |
| --- |
|  |
|  |
| 28th Prime Minister of Australia |
| **Nasa puwesto** 18 Septyembre 2013 – 15 Setyembre 2015 |
| Diputado | Warren Truss |
| Nakaraang sinundan | Kevin Rudd |
| Sinundan ni | Malcolm Turnbull |
| Ika-32 Leader ng pagsalungat |
| **Nasa puwesto** 1 Disyembre 2009 – 14 Setyembre 2015 |
| Diputado | Julie Bishop |
| Nakaraang sinundan | Malcolm Turnbull |
| Sinundan ni | Malcolm Turnbull |
| Minister for Health and Ageing |
| **Nasa puwesto** 7 October 2003 – 3 December 2007 |
| Punong Ministro | John Howard |
| Nakaraang sinundan | Kay Patterson |
| Sinundan ni | Nicola Roxon |
| Minister for Employment and Workplace Relations |
| **Nasa puwesto** 26 November 2001 – 7 October 2003 |
| Punong Ministro | John Howard |
| Nakaraang sinundan | Himself (Employment and Workplace Relations) |
| Sinundan ni | Kevin Andrews |
| Minister for Employment, Workplace Relations and Small Business |
| **Nasa puwesto** 30 January 2001 – 26 November 2001 |
| Punong Ministro | John Howard |
| Nakaraang sinundan | Peter Reith |
| Sinundan ni | Sarili (Employment and Workplace Relations) Ian Macfarlane (Small Business) |
| Minister for Employment Services |
| **Nasa puwesto** 21 October 1998 – 30 January 2001 |
| Punong Ministro | John Howard |
| Nakaraang sinundan | Chris Ellison |
| Sinundan ni | Mal Brough |
| Member of the Australian Parliament for Warringah |
| **Nasa puwesto** 26 Marso 1994 – 18 Mayo 2019 |
| Nakaraang sinundan | Michael MacKellar |
| Sinundan ni | Zali Steggall |
| Mayorya | 16,163 (9.5%) |
|  |
| Pansariling Detalye |
| Isinilang |  (1957-11-04) 4 Nobyembre 1957 London, United Kingdom |
| Partido | Liberal Party Coalition |
| Asawa | Margaret Abbott |
| Alma Mater | St John's College, University of Sydney Queen's College, Oxford St Patrick's Seminary, Manly |
| Websitio | Official website |

Si **Tony Abbott** (ipinanganak noong 4 Nobyembre 1957) ay ang ika-28 na Punong Ministro ng Australya mula 2013 hanggang 2015. Siya rin ang pederal na lider ng Liberal Party (PLA) mula 2009 hanggang 2013.

## Sa parlamento (2015–2019)

Naging bahagi siya ng parlamento magmula noong 2015 bilang isang backbencher. Nawala sa kanya ang upuan ng Warringah nang matalo siya ni Zali Steggall noong halalang 2019.

Noong 2017, dineklara ni Abbott ang pangangailangang pagputol sa lahat ng mga subsidiya sa nababagong enerhiya gayundin sa uling. Ito ay dahil mas mainam bigyang-pansin muna ng gobyerno ang pagkakaroon ng maaasahang enerhiya sa buong bansa. Ayon din kay Abbott, ang presyo ng uling at enerhiyang nababago ay hindi gaanong kamahal para bigyan pa ito ng subsidiya.

## Mga sanggunian
# Rembrandt

Isang larawan ni Rembrandt na siya rin ang nagpinta.
Ang *The Nightwatch* o "Ang Panggabing Pagbabantay," isang bantog na larawang ipininta ni Rembrandt.
Si **Rembrandt Harmenszoon van Rijn** (15 Hulyo 1606 – 4 Oktubre 1669) ay isang bantog na pintor at artista ng sining na Olandes. Ipinanganak siya sa Leiden. Noong 1631, nagpunta at namuhay siya sa Amsterdam, dahil maraming tao roon ang nakarinig na ng tungkol sa kanya at nais na magpapinta sa kanya ng kanilang sariling mga larawan. Nagpakasal siya sa isang babaeng may pangalang Saskia van Uylenberg. Nagkaroon sila ng apat na mga anak, subalit tatlo sa kanila ang namatay habang napakabata pa. Pagkaraang mamatay ni Saskia, namuhay si Rembrandt sa piling ng isang babaeng may pangalang Hendrickje Stoffels na naging dati niyang katulong o tagapaglingkod, at nagkaroon sila ng isang anak na babaeng pinangalanan nilang Cornelia. Namatay si Rembrandt sa Amsterdam noong 1669.

Nagpinta si Rembrandt ng maraming napakabantog na mga larawan. Ilan sa kanila ang napakalaki ang sukat, at ilan sa mga ito ang madilim at malungkot. Dahil sa pagiging isang mahusay na tagapagpinta, marami sa kanyang mga larawan ang nakaradaramang tila nakikiisa sila sa nangyayari sa loob ng tanawin o ipininta sa larawan. Makikita ang mga larawang ipininta ni Rembrandt sa tanyag na mga tanghalang pangsining sa buong mundo.

 *Ang lathalaing ito na tungkol sa **Tao** at **Sining** ay isang usbong. Makatutulong ka sa Wikipedia sa pagpapalawig nito.*
# Tarot

Tarot cards
Ang **Tarot** ay isang huwego ng mga larawang napupuno ng misteryo. Kadalasang nakaguhit sa kards o baraha ang mga larawang ito na siyang ginagamit sa panghuhula o dibinasyon.

## Kasaysayan ng Tarot

Tinatayang dumating sa Italya ang Tarot mula sa Espanya sa taong 1375 A.D. na pinalaganap ng mga Moors. Ngunit ayon sa karamihan ng mga mananaliksik ng Tarot,nagsimula ito sa sinaunang Ehipto dahil may mga natagpuang larawan ng Tarot sa mga Piramide ng Ehipto. Sinasabing ginagamit din noon ang Tarot bilang mga lihim na kodigo tuwing may giyera o kaguluhan. Kasalukuyan pa ring pinagtatalunan ang panahon at lugar na pinanggalingan ng Tarot. Sa kabila nito, naging tanyag pa rin ang paggamit ng Tarot sa buong mundo at nananatiling isang mahiwagang pamamaraan ng dibinasyon.

Sina Edward Arthur Waite at Aleister Crowley,parehong mga Inggles at miyembro ng Hermetic Order of the Golden Dawn ang nagpauso sa paggamit ng Tarot noong ika-dalawampung siglo. Laganap na ginagamit sa buong mundo ang tarot deck ni ginoong Waite na tinatawag nating *Rider-Waite Tarot*. Kasama na rin dito ang *Thoth Tarot* ni ginoong Crowley.

## Tingnan din

* Museo ng Tarot - (ikarga Tarot Museum)

 *Ang lathalaing ito ay isang usbong. Makatutulong ka sa Wikipedia sa pagpapalawig nito.*
# Ilog Ganges

Pamamangka, isang maagang umaga sa Ilog Ganges.
Ang **Ilog Ganghes** o **Ilog Ganges** ay isang itinuturing na banal na ilog sa Indiya. Nagsisimula ito sa itaas ng Himalayas ng Hilagang Indiya, sa puntong lagpas sa 3,048 metro o 10,000 piye, sa ibaba ng antas ng dagat.

## Sanggunian

 *Ang lathalaing ito na tungkol sa **Heograpiya** at **Bangladesh** ay isang usbong. Makatutulong ka sa Wikipedia sa pagpapalawig nito.*
# Parusang kamatayan

Cesare Beccaria, *Dei delitti e delle pene*
Ang **parusang kamatayan**, **pangunahing parusa**, o **parusang kapital**, kilala rin bilang **death penalty**, ay isang **pagbitay**, o pagsasagawa ng parusang kamatayan, ng isang pamahalaan bilang parusa para sa isang krimen kadalasang tinatawag na isang *opensang kapital* o isang *krimeng kapital*. Sa kasaysayan, ginagamit ang pagbitay sa mga kriminal at mga kalaban sa politika ng halos lahat ng mga lipunan sa pamamagitan ng prosesong hudisyal o sa adhikaing pampolitika katulad ng pagsupil ng pampolitika na pagtutol. Sa mga demokratikong mga bansa sa buong mundo, karamihan ang mga Europeo at Latino Amerikanong bansa ang nagtanggal ng parusang kamatayan (maliban sa Estados Unidos, Guatemala at ng Karibe), habang pinapanatili ito ng mga demokrasya sa Asya at Aprika. Sa mga hindi demokratikong mga bansa, karaniwan ang paggamit ng parusang kamatayan.

## May paglilitis ayon sa batas

Sa mga karamihan ng mga lugar na sinasagawa ang parusang kamatayan ngayon, nakalaan ang parusa sa mga ilang pagpaslang, pag-hijack ng sasakyang panghimpapawid, terorismo, Mga krimen laban sa sangkatauhan, Malawakang Pagpatay, krimen sa digmaan, espiya, sedisyon, pandarambong, o pagtataksil o bahagi ng katarungang militar. Sa ilang mayoryang Muslim na bansa, pinarurusahan ng kamatayan ang ilang mga krimeng sekswal, kabilang ang pangangalunya at sodomya. Sa maraming bansa, isang opensang kapital ang pangangalakal ng bawal na gamot. Sa Tsina, pinaparusahan din ng kamatayan ang seryosong mga kaso ng korupsiyon at ang pangangalakal ng tao. Sa mga militar sa buong mundo, pinaparusahan din ng kamatayan ng mga korte militar ang kaduwagan, pagpapabaya, insubordinasyon, at pag-aalsa.

## Walang paglilitis at hindi ayon sa batas

Ang isinagawang linsamiyento sa isang babae sa Okemah, Oklahoma, Oklahoma, noong 1911.
May isa pang uri ng pagganap ng pagbitay na tinatawag na lynch (pangngalan) o lynching (ang gawain) sa wikang Ingles. Tinatawag itong **linsamiyento** o **lintsamiento** (batay sa *lichamiento* ng Kastila), o kaya **Batas Lynch** sa wikang Tagalog. Isa itong pagpatay na kara-karaka (o kaagad) ng maraming mga tao sa isang nagkasala o pinararatangang kriminal, na walang paglilitis ayon sa batas. Sinasabing nagmula ang salitang ito mula sa pangalan ni Charles Lynch (1736–1796) ng Virginia, Estados Unidos, isang lalaking nanggulo o nangmolestiya sa mga Loyalista noong kapanahunan ng Rebolusyong Amerikano. Ngunit sa larangan ng kasaysayan, karaniwang tumutukoy ang *lynching* sa pagbibitin, mula sa leeg man o patiwarik, ng mga nagngingitngit na mamamayan sa isang pinagbibintangan tao. Sa kasaysayan ng Estados Unidos, dating isinasagawa ito - dahil sa diskriminasyon - sa mga taong may maitim na balat at alipin.

## Mga sanggunian
# Lalaking Vitruvio

| Lalaking Vitruviano |
| --- |
|  |
| Alagad ng sining | Leonardo da Vinci |
| Taon | *c.* 1490 |
| Tipo | Panulat at tinta na mayroong buhos sa ibabaw ng tuldok ng metal na nasa ibabaw ng papel. |
| Sukat | 34.4 cm × 25.5 cm (13.5 in × 10.0 in) |

Ang **Lalaking Vitruvio** (Ingles: *Vitruvian Man*; Espanyol: *Hombre de Vitruvio*; Italyano: *Uomo vitruviano*) ay isang larawang iginuhit ni Leonardo da Vinci noong dekada 1490. Mayroon itong mga kasamang mga tala hinggil sa mga nagawa ng arkitektong si Vitruvius. Ang larawang nakaguhit, na ginawa sa pamamagitan ng panulat at tinta sa ibabaw ng papel, ay naglalarawan ng pigura o hugis ng isang lalaki na nasa dalawang magkapatong na mga posisyon na ang mga bisig at mga binti ay magkahiwalay at magkasabay na nakapaloob sa isang bilog at sa isang parisukat. Ang guhit at teksto ay paminsan-minsang tinatawag na **Kanon ng mga Proporsiyon** o, sa hindi kadalasan, bilang **Mga Proporsiyon ng Lalaki**. Nakaimbak ito sa Gallerie dell'Accademia sa Venice, Italya, at, katulad ng karamihan sa mga akdang nasa papel, ay paminsan-minsan lamang itinatanghal

## Mga sanggunian

 *Ang lathalaing ito na tungkol sa **Sining** at **Italya** ay isang usbong. Makatutulong ka sa Wikipedia sa pagpapalawig nito.*
# Polio

Ang **polio** o **poliomyelitis** ay isang virus na nakapagdurulot ng malubhang karamdamang nakakahawa. Kumakalat ito mula sa isang tao papunta sa iba pang tao. Sa kadalasan, walang mga sintomas ang polio maliban na lamang kapag pumunta sa dugo. Hindi pangkaraniwan ang pagpasok nito sa utak o kurdon ng gulugod (panggitnang sistemang nerbyos). Kapag naganap ito, nakasasanhi ito ng paralisis, kaya't natatawag din ang sakit na ito bilang "pagkalumpo". Maaaring mapahinto ng mga bakuna mula sa Pandaigdigang Organisasyon sa Kalusugan, UNICEF, at *Rotary International* ang paglaganap ng sakit na ito sa buong mundo.

## Mga sanggunian

 *Ang lathalaing ito na tungkol sa **Karamdaman** at **Panggagamot** ay isang usbong. Makatutulong ka sa Wikipedia sa pagpapalawig nito.*
# Joseph Haydn

Isang larawan ni Joseph Haydn na ipininta ni Thomas Hardy (1792).
Si **Franz Joseph Haydn** (Marso 31 o 1 Abril 1732 – 31 Mayo 1809) isa sa pangunahing kompositor ng Kapanahunang Klasiko, tinawag siyang "Ama ng klasikang Sinfonia" at “Ama ng String Quartet”. Bagama't popular siyang tinatawag na "Franz Joseph Haydn" (karamihan sa mga rekording at inilathalang musika ay gumagamit sa kanyang buong pangalan), ginamit ni Haydn ang kanyang pangalawang pangalan na Joseph, na may baybay na "Josef" sa Aleman at pumipirma gamit ang pangalan na "Josef Haydn".

Nanirahan ng buong buhay sa Austria, ginugol ni Haydn ang kanyang pamumuhay sa paglilingkod sa Korte ng mayamang pamilya ng Eszterházy sa kanilang liblib na tahanan. Sa dahilang napalayo siya sa ibang mga Kompositor at sa uso ay napilitang siyang maging "original". Sa kanyang katandaan ay iginalang siya at hinangaan bilang Kompositor sa buong Europa, naglakbay siya upang magtanghal ng sariling Komposisyon sa Paris at Londres at pumanaw sa Lungsod ng Vienna, Austria.

Si Franz Joseph Haydn ay kapatid ni Michael Haydn, isa ring kinikilalang kompositor, at ni Johann Evangelist Haydn, isang mangaawit na tenor.

 *Ang lathalaing ito na tungkol sa **Talambuhay** at **Musika** ay isang usbong. Makatutulong ka sa Wikipedia sa pagpapalawig nito.*
# Karl Popper

Karl Popper
CH FRS FBA| Sir Karl Popper c. 1980s |
| Ipinanganak | 28 Hulyo 1902(1902-07-28) Vienna, Austria-Hungary |
| Namatay | 17 Setyembre 1994(1994-09-17) (92 taong gulang)  London, England |
| Nasyonalidad | Austro-British |
| Panahon | 20th century philosophy |
| Rehiyon | Western philosophy |
| Relihiyon | Lutheranism (*de jure*) Agnosticism (*de facto*) |
| Eskwela ng pilosopiya | Critical rationalism Liberalism |
| Mga pangunahing interes | Epistemology Rationality Philosophy of science Logic Social and political philosophy Metaphysics Philosophy of mind Origin of life Interpretation of Quantum mechanics |
| Mga kilalang ideya | Critical rationalism Falsificationism Evolutionary trial and error view of the growth of knowledge Propensity interpretation Open society Cosmological pluralism Modified essentialism Axiomatization of probability Active Darwinism Spearhead model of evolution Truthlikeness Objective hermeneutics The paradox of tolerance |
|
Naimpluwensiyahan ni
* Socrates **·** Lycophron **·** Aristotle **·**  Descartes **·**  Kant **·**  Schopenhauer **·**  Hegel  **·** Einstein **·**  Kierkegaard **·**  Wittgenstein **·** Vienna Circle **·**  Hayek **·** Tarski **·**  Selz **·** Russell **·**  Campbell **·**  Burke **·**  Mill  **·**  Hume  **·**  Wächtershäuser
 |
|
Nakaimpluwensiya kay
* Virtually all philosophy of science since 1930s **·**  Hayek **·**  Friedman **·** Lakatos **·**  Feyerabend **·**  Soros **·** Miller **·**  Agassi **·**  Bartley **·**  Gombrich **·** Jarvie **·**  Dahrendorf **·**  Levinson **·**  Schmidt **·**  Munz **·** Magee **·**  Lorenz **·**  Shearmur **·** Medawar **·**  Dimitrakos **·**  Albert **·**  Gellner **·**  Dirk Verhofstadt **·**  Taleb **·**  Deutsch **·** Eccles **·**  Penrose **·**  Hawking
 |

Si Sir **Karl Raimund Popper**, CH FRS FBA (28 Hulyo 1902 – 17 Setyembre 1994) ay isang pilosopong Austro-British at propesor sa London School of Economics. Siya ay pangkalahatang itinuturing na isa sa pinakadakilang mga pilosopo ng agham ng ika-20 siglo. Ekstensibo rin siyang sumula sa pilosopiyang panlipunan at pampolitika. Noong 1992, siya ay ginawaran ng Kyoto Prize in Arts and Philosophy para sa "pagsisimbolo ng bukas na espirito ng ika-20 siglo" at malaking impluwensiya sa pagkakabuo ng modernong klimang intelektuwal".

Si Popper ay kilala sa kanyang pagtakwil sa klasikong obserbasyonalista/induktibistang anyo ng pamamaraang siyentipiko para sa empirikal na pagpapamali. Siya ay kilala rin sa kanyang pagsalungat sa klasikong hustipikasyonistang salaysay ng kaalaman na kanyang pinalitan ng kritikal na rasyonalismo na unang 'hindi hustipikasyonal na pilosopiya ng pagbatikos' sa kasaysayan ng pilospiya. Sa diskursong politika, siya ay kilala sa kanyang pagtatanggol sa demokrasyong liberal at mga prinsipyo ng kritisismong panlipunan na kanyang pinaniwalaang gumawang posible sa isang yumayabong na bukas na lipunan.

## Mga sanggunian
# Desyerto

Ang ilang
Ang Atacama
Sa heograpiya, ang **ilang** o **desyerto** ay isang anyo ng tanawin na hindi gaanong nauulanan. Sa pangkalahatan, nangangahulugan ang ilang bilang mga lugar na nakakatanggap ng pag-ulan na mas bababa sa 250 mm (10 dali).

Kilala ang mga **ilang** sa napakaliit na pagtaguyod sa buhay. Maaring totoo ito kung hambingin sa mga mas basa na pook, bagaman kadalasang may mataas na saribuhay ang ilang, kabilang ang mga hayop na nananatiling tago (lalo na kung may araw) upang mapangalagaan ang pagkabasa. Mga 20% ng lupain sa Daigdig ay binubuo ng ilang.

May mga ilang katangian ang mga ilang. Kadalasang binubuo ito ng mga buhangin at mabatong ibabaw. Binubuo din ang maliit na bahagi nito ng mga buhanging duna na tinatawag na *erg* at mabatong ibabaw (*hamada*). Karaniwan ang paglabas ng mga mabatong mga lupain, na sinasalamin ang maliit na pag-inam ng lupa at kakaunting pananim. Maaring patag na natatakluban ng asin ang mga ilalim ng lupain. May katulad na katangian ang mga **malamig na ilang** ngunit niyebe ang pangunahing anyo ng presipitasyon sa halip na ulan. Ang Antartika ang pinakamalaking malamig na ilang (Mga 98% ang binubuong makakapal na kontinental na sapin ng yelo at 2% naman ang binubuo ng mga nakalitaw na mga bato). Ang Sahara ang pinakamalaking ilang na mainit. Ang Pandaigdigang Araw Laban sa Desertipikasyon at Tuyo ay ipinagdiriwang taon-taon tuwing ika-17 ng Hunyo.

## Mga sanggunian

 *Ang lathalaing ito na tungkol sa **Agham** ay isang usbong. Makatutulong ka sa Wikipedia sa pagpapalawig nito.*
# Robin Hood

Isang istatwa ni Robin Hood na nasa Nottingham sa Inglatera.
Si **Robin Hood** (binabaybay na **Robyn Hode** sa mas matatandang mga manuskrito), literal na "Robin Talukbong" o "Robin Pandong", ay isang mabayaning tulisan sa kuwentong-bayan ng Inglatera, isang napaka may kasanayang mamamana at eskrimador (mang-eespada). Bagaman hindi kabahagi ng orihinal niyang katangian, magmula noong sumila ng ika-19 na daantaon naging nakikilala siya sa pagnanakaw mula sa mayayaman at nagbibigay sa mga mahihirap, na tinutulungan ng isang pangkat ng mga kapwa tulisan na nakikilala bilang kaniyang "Merry Men" (literal na "Maliligayang mga Tauhan"). Sa nakaugalian, si Robin Hood at ang kaniyang mga tauhan ay inilalarawan na nakasuot ng mga kasuotang ang kulay ay lunting Lincoln. Ang pinagmulan ng alamat ay inaangkin ng ilan na nagbuhat sa tunay na mga tulisan, o mula sa mga balada o mga kuwento hinggil sa mga tulisan.

Si Robin Hood ay naging isang tanyag na tao o pigurang pambayan noong Gitnang Kapanahunan na nagpatuloy hanggang sa modernong panitikan, mga pelikula at telebisyon. Sa pinaka maagang mga napagkunan, si Robin Hood ay isang yeoman, subalit lumaong mas madalas siyang inilalarawan bilang isang aristokrata na may pagkakamaling binawian ng kaniyang mga lupain at naging isang tulisan ng isang walang kunsensiyang *sheriff* (agusil).

## Mga sanggunian
# Edward FitzGerald

| Edward FitzGerald |
| --- |
|  |
| Kapanganakan | 31 Marso 1809
* + Woodbridge
* (East Suffolk, Suffolk, East of England, Inglatera)
 |
| Kamatayan | 14 Hunyo 1883
* + Lowestoft
* (Waveney, Suffolk, East of England, Inglatera)
 |
| Libingan | Boulge |
| Mamamayan | United Kingdom United Kingdom of Great Britain and Ireland |
| Nagtapos | Trinity College |
| Trabaho | tagasalin, makatà, manunulat, alagad ng sining, dibuhista, abogado |
| Asawa | Lucy Barton |
| Magulang | * John Fitzgerald
* Mary Frances Fitzgerald
 |
| Pirma |
|  |

Si **Edward FitzGerald** (31 Marso 1809 – 14 Hunyo 1883) ay isang makata at manunulat na Ingles, na higit na nakikilala bilang makata ng una at pinakabantog na salinwikang nasa wikang Ingles ng *Ang Rubaiyat ni Omar Khayyam*. Ang baybay na kaniyang apelyido ay nakikitang kapwa nasa anyong FitzGerald at Fitzgerald. Ang paggamit sa artikulong ito ng anyong FitzGerald ay alinsunod sa anyong nasa sarili niyang mga lathalain, mga antolohiyang katulad ng *Oxford Book of English Verse* ("Aklat ng Taludtod na Ingles ng Oxford") ni Quiller-Couch, at karamihan ng mga aklat na sanggunian magpahanggang sa humigit-kumulang sa dekada ng 1960.

 *Ang lathalaing ito na tungkol sa **Talambuhay**, **Panitikan** at **Inglatera** ay isang usbong. Makatutulong ka sa Wikipedia sa pagpapalawig nito.*
# Manhattan

Ang mga bahagi ng Manhattan kuha mula sa himpapawid
Lokasyon ng Manhattan(dilaw) sa lungsod ng Lungsod ng Bagong York
Ang **Manhattan** ay isa sa mga boro ng lungsod ng Lungsod ng Bagong York, na nasa isla ng Manhattan sa bukana ng Ilog Hudson.

Ang **New York County** na may parehong hangganan sa boro ng Manhattan (at hindi dapat ipalit sa New York City o Lungsod ng Bagong York), ay ang pinaka-dense na county sa Estados Unidos na may 2008 na populasyon na 1,634,795 sa lawak na 22.96 square miles (59.47 km²), o 71,201 na naninirahan bawat square mile (27,485/km²). Ito rin ang isan sa mga pinakamayaman na county sa Amerika na may 2005 taunang income na $100,000. Ang Manhattan ay ang pangatlong pinakamalaki sa limang boro ng Lungsod ng Bagong York. Ito ay binubuo ng Isla ng Manhattan at ilang mga karatig na isla: Roosevelt Island, Randall's Island, Ward's Island, Governors Island, Liberty Island, part of Ellis Island, at U Thant Island; pati na rin ang Marble Hill, isang maliit na parte na nakadikit sa Brinx.

## Mga sanggunian

 *Ang lathalaing ito na tungkol sa **Heograpiya** at **Estados Unidos** ay isang usbong. Makatutulong ka sa Wikipedia sa pagpapalawig nito.*